 Saddexdan masuul ee kala ah: Axmed Cilmi Barre Agaasimihii guud ee dib-udejinta, Axmed Cumar Claahi badhasaabkii gobolka Hargeysa iyo Cismaan Siciid Jaamac La taliyihii madaxweyne-kuxigeenka waxay xabsiga ku jireen muddo gaadhaysa 17 habeen, ka dib markii lagu eedeeyey inay ku lug leeyihiin raashin mucaawimo ah oo la lunsadday, iyadoo goor subax ah si qaflad ah loo qabtay, isla markiibana uu madaxweynuhu ku sameeyey xil-qaadis degdeg ah, hase yeeshee inkasta oo ay dadku markii hore ku war-heleen sheekooyinka idaacadaha ka baxaya ee sheegaya inay masuuliyiintaasi raashin lunsadeen, hadana waxa markiiba soo baxay warar iyo macluumaad daah-furaya inaanay masuuliyiintaasi wax lug ku lahayn raashinka la lunsaday ee uu xadhigoodu salka ku hayo muaamarad siyaasadeed oo laga soo maleegay dhinaca madaxtooyada. 